राष्ट्रिय न्यायिक प्रतिष्ठानले हिंसाबाट पिडित महिलाको न्यायमा पहुँच र सामाजिक पुनस्र्थापनाबारे २०७० सालमा एउटा अध्ययन गरेको थियो । अध्ययन टोलीका संयोजक, अधिवक्ता राजु चापागाईका अनुसार, बलात्कारका घटनामा प्राय परिचितहरु नै मुछिने हुँदा उनीहरुले पछिसम्म पनि पिडितलाई सताइरहन्छन् । “चिनेकै मानिसले सकेसम्म मुद्दा मिलाउन खोज्ने, नमिले डर र धम्की दिने अवस्था पछिसम्म कायमै रहने भएकाले बलात्कारका घटनामा पिडितको सामाजिक पुनस्र्थापना निकै कठिन छ” उनी भन्छन् ।
